b'\n_START_ARTICLE_\nMarkedsf\xc3\xb8ringstillatelse\n_START_PARAGRAPH_\nMarkedsf\xc3\xb8ringstillatelse (MT) er en status et legemiddel m\xc3\xa5  ha for \xc3\xa5 kunne selges lovlig i Norge. Statens legemiddelverk vurderer alle legemidler som s\xc3\xb8ker om og m\xc3\xa5 ha MT. Legemidler blir bare godkjent for salg dersom det har en nytteverdi som overstiger risikoen ved bruken av det. Produsentene m\xc3\xa5 derfor kunne dokumentere nytte-/risikoforholdet n\xc3\xa5r de s\xc3\xb8ker om MT, samt legemidlets farmas\xc3\xb8ytiske kvalitet, sikkerhet og medisinske effekt._NEWLINE_Det finnes unntak der legemidler kan selges i Norge uten MT. Dette kan gjelde legemidler for kliniske utpr\xc3\xb8vinger, som fortsatt ikke er godkjente, og legemidler som f\xc3\xa5r unntak i spesielle tilfeller, fordi godkjente alternativer mangler._NEWLINE_Som medlem av E\xc3\x98S skjer i hovedsak alle godkjenninger i Norge gjennom det europeiske samarbeidet, som landet deltar i gjennom vitenskapelige komit\xc3\xa9er som administreres gjennom Det europeiske legemiddelbyr\xc3\xa5 (EMA).'